Սիլիա Ֆլորես

**Սիլիա Ֆլորես** (, ), վենեսուելացի իրավաբան և քաղաքական գործիչ,  ամուսնացած է Վենեսուելայի նախագահ Նիկոլաս Մադուրոյի հետ, ինչի արդյունքում հանդիսանում է Վենեսուելայի առաջին տիկինը։ 2015 թվականից նա նաև Վենեսուելայի Ազգային ժողովի պատգամավոր է ընտրվել իր հայրենի Կոխեդես նահանգից։ 2006-2011 թվականներին նա զբաղեցրել է Ազգային ժողովի նախագահի պաշտոնը։ 2017 թվականին հիմնադրվել է Սահմանուրգործադիր Ազգային ժողովը, որի կազմում նա հանդիսացել է Նախագահական հանձնաժողովի անդամ։ Նրա դեմ մեղադրանք է ներկայացվել Նյու Յորքի Հարավային շրջանի դաշնային դատարանի կողմից։

2026 թվականի հունվարի 3-ին, Վենեսուելայում ԱՄՆ-ի հարվածների ընթացքում, Դոնալդ Թրամփը հայտարարել է, որ Ֆլորեսն ու Մադուրոն բռնվել են Միացյալ Նահանգների կողմից։

## Կենսագրություն
Սիլիա Ֆլորեսը ծնվել է 1956 թվականի հոկտեմբերի 15-ին Վենեսուելայի Տինակիլո փոքրիկ քաղաքում: Նրա քաղաքական կարիերան սկսվել է 1990-ականներին, երբ նա դարձել է երիտասարդ հեղափոխական Ուգո Չավեսի փաստաբանը և օգնել է ապահովել նրա բանտից ազատումը: Հենց այս ժամանակահատվածում  Սիլիան հանդիպել Նիկոլաս Մադուրոյին, որն այն ժամանակ Չավեսի մտերիմ դաշնակիցն է եղել։ Չնայած Ֆլորեսը գրեթե տասը տարով մեծ է Մադուրոյից, նրանց հարաբերությունները արագ զարգացան։ Սիլիան լքել է ամուսնուն, որի հետ նա մեծացնելիս է եղել երկու երեխա, որպեսզի զբաղվի քաղաքականությամբ, իսկ մինչդեռ Մադուրոն լքել է կնոջը, որից նա որդի ունի։

Առաջին տիկին դառնալուց հետո Ֆլորեսը շարունակել է իր ակտիվ քաղաքական կարիերան՝ աշխատելով որպես փաստաբան և նույնիսկ հեռուստատեսային հաղորդումներ վարելով՝ ի պաշտպանություն ամուսնու ծրագրի:

Հետագայում Ֆլորեսը ներքաշվել է թմրանյութերի սկանդալի մեջ։ 2015 թվականին նրա երկու զարմիկները ձերբակալվել են Հայիթիում, իսկ ավելի ուշ՝ Միացյալ Նահանգներում դատապարտվել են մոտ 800 կիլոգրամ կոկաին ԱՄՆ մաքսանենգ ճանապարհով տեղափոխելու փորձի համար։ Նրանք, իբր, այդ գումարն անհրաժեշտ էր «իրենց ընտանիքի իշխանությունը պահելու համար»։ 2022 թվականին ԱՄՆ նախկին նախագահ Ջո Բայդենը ազատ արձակել տղամարդկանց։

2020 թվականին լրատվամիջոցների հաղորդել են, որ ԱՄՆ դատախազները պաշտոնական մեղադրանքներ են պատրաստում Սիլիա Ֆլորեսի դեմ՝ նրան մեղադրելով թմրանյութերի մեծածավալ ապօրինի շրջանառությունը և կոռուպցիան թաքցնելու համար։ Այս հաղորդագրությունները հիմնված են եղել նախկին անվտանգության աշխատակիցների ցուցմունքների վրա, սակայն գործը երբեք պաշտոնական մեղադրանք չի ստացել։ ԱՄՆ-ն և Կանադան պատժամիջոցներ են կիրառել Ֆլորեսի դեմ։

Ֆլորեսը պատժամիջոցների է ենթարկվել մի քանի երկրների կողմից և նրան արգելվել է մուտք գործել հարևան Կոլումբիայի: Կոլումբիայի կառավարությունը պահպանում է Կոլումբիա մուտք գործելու արգելված կամ արտաքսման ենթակա անձանց ցուցակը. 2019 թվականի հունվարի դրությամբ ցուցակում եղել են 200 անձինք, որոնք «սերտ հարաբերություններ և աջակցություն ունեն Նիկոլաս Մադուրոյի ռեժիմին»։

2018 թվականի մայիսին Վենեսուելայում կայացած նախագահական ընտրություններին արձագանքելով՝ Կանադան պատժամիջոցներ է կիրառել 14 վենեսուելացու, այդ թվում՝ Ֆլորեսի նկատմամ, նշելով, որ «Վենեսուելայում տնտեսական, քաղաքական և մարդասիրական ճգնաժամը շարունակում է վատթարանալ, քանի որ այն ավելի ու ավելի է մոտենում լիակատար բռնապետության»:

## Ձերբակալություն

2026 թվականի հունվարի 3-ինԱՄՆ նախագահ Դոնալդ Թրամփը հայտնել է Վենեսուելայի ուղղությամբ «հաջողված զանգվածային հարվածի» մասին: Նա նաև հայտարարել էր, որ նախագահ Մադուրոն և նրա կինը առևանգվել ու դուրս են բերվել Վենեսուելայից: Միացյալ Նահանգների նախագահը նաև ավելացրել է, որ նրանք ուղևորվում է դեպի Նյու Յորք, որտեղ նրանց մեղադրանք է առաջադրվել մի շարք հանցագործությունների համար, այդ թվում՝ թմրամիջոցների և ահաբեկչության դավադրության համար։

## Անձնական կյանք
Առաջին անգամ ամուսնացել է Վալտեր Գամոն Գավիդիայի հետ։ 1990-ական թվականներից սիրային կապի մեջ է եղել Նիկոլաս Մադուրոյի հետ։ Նրանք ամուսնացել են 2013 թվականին, երբ վերջինս դարձել է նախագահ։

Ֆլորեսն ունի որդեգրված որդի՝ Էֆրաին Անտոնիո Կամպո Ֆլորեսը, որը նրա զարմիկն է (նրա մահացած քրոջ որդին):

## Ծանոթագրություններ

## Արտաքին հղումներ
*Nicolas Maduro, le dauphin d'Hugo Chavez
*Le président vénézuélien pourrait être renversé "très rapidement", selon Trump
*Ամերիկացի զինվորականների կողմից առևանգված Մադուրոն կկանգնի ԱՄՆ դատարանի առջև. սենատոր

Կատեգորիա:21-րդ դարի քաղաքական գործիչներ
Կատեգորիա:Իրավագետներ
Կատեգորիա:Վենեսուելայի քաղաքական գործիչներ
Կատեգորիա:Վենեսուելացիներ